open-index/open-wikipedia-markdown huggingface dataset:
Københavns voller

**Københavns voller** omga København fra middelalderen, til de ble fjernet i 1850-årene. Vollene ble bygget som forsvarsverk mot en antatt beleirende hær. Etter utviklingen av effektive kanoner var vollenes forsvarsmessige verdi tvilsom, ettersom fienden kunne slå leir utenfor vollene og bombardere byen. Dette skjedde blant annet under Københavns bombardement i 1807. For å imøtegå dette ble Københavns befestning bygget fra 1880-årene som en forsvarsring med større avstand til det sentrale København.

## Bygging
De første vollene i København ble bygget allerede i middelalderen på Absalons tid. De omkranset utelukkende den eldste middelalderbyen, dvs. en strekning fra Vester Voldgade over Nørre Voldgade forbi nåværende Nørreport stasjon og så østpå igjen langs Gothersgade. I starten var det sannsynligvis tale om jordvoller som senere ble utbygget med en riktig mur av sten.

Kort etter Christian IVs kroning i 1596 ble en større utbygning påbegynt. Dette betydde en modernisering av de eksisterende vollene og fjerning av vollene langs Gothersgade. Den nye vollen mot nord fortsatte nå fra Nørre Voldgade langs Øster Voldgade helt ut til Kastellet, som ble bygget i 1662-1664 under Frederik III. Vollene var fullt utbygget ved hans død i 1648.

Under Christian IV ble bydelen Christianshavn også anlagt, og vollene i denne bydelen ble utbygget under etterfølgende konger.

## Fjerning
Ettersom vollene hadde mistet sin militære betydning med utviklingen av langtrekkende kanoner, ble det i 1850-årene besluttet å fjerne dem. Koleraepidemien i København i 1853 var en av de sentrale årsaker som var med på å utløse vollenes fall i 1856.
København var samtidig i ferd med å at vokse ut over vollene. Noen år senere begynte man med byggingen av et vollanlegg lenger mot vest, dette ble kalt Vestvolden, og innenfor denne kunne byen utvikle seg.

## Voller som består
De mest markante restene fra vollene er Kastellet på Østerbro og Stadsgraven mellom Christianshavn og Amager. Rester av området umiddelbart foran vollene kan også sees i Østre Anlæg, Botanisk have, Ørstedsparken og dammen i Tivoli. På hjørnet av Vester og Nørre Voldgade står Jarmers Tårn som ble bygget på begynnelsen av 1500-tallet. 

I forbindelse med utgravinger til metrostasjonen ved Kongens Nytorv støtte man på gamle rester av den første middelalderbymur.

## Referanser
Contadora-gruppen

**Contadora-gruppen** var en samling av utenriksministre fra Colombia, Mexico, Panama og Venezuela, som arbeidet for en fredsløsning for konfliktene i Mellom-Amerika på 1980-tallet. Gruppen møttes første gang 9. januar 1983 på øyen Contadora i Panama, som også ga gruppen navn. De fire opprinnelige landene i gruppen fikk senere tilslutning til sitt arbeid fra den såkalte støttegruppen bestående av Argentina, Brasil, Peru og Uruguay.

Målet for gruppens arbeid var å skape fred i regionen, i særdeleshet ved få slutt på borgerkrigene i El Salvador og Guatemala, samt konfrontasjonen mellom Nicaragua og USA. I mai 1983 samlet Contadora-gruppen representanter for Nicaragua, Costa Rica, Honduras, El Salvador og Guatemala om en felles agenda for å nå dette målet. Gruppen forsøkte å få til avvæpning og demobilisering av geriljaorganisasjoner i regionen. Den rettet i 1984 sin oppmerksomhet mot Nicaragua der den søkte å fremme politiske reformer for å forhindre en direkte militær intervensjon fra USA. Prosessen støtte på vanskeligheter og i 1985 dannet Argentina, Brasil, Peru og Uruguay en støttegruppe for å styrke fredsprosessen. Framskritt ble imidlertid først oppnådd i mai 1986, da fem mellomamerikanske presidenter møttes for å undertegne Esquipulas-erklæringen. Prosessen, som ble startet av Contadora-gruppen, ble fra 1987 av videreført av Costa Ricas president Óscar Arias Sánchez.

Contadora-gruppen ble i 1984 tildelt Fyrsten av Asturias' pris for internasjonalt samarbeid.

## Referanser
Gunnar Prokop

**Gunnar Prokop** (født 11. juli 1940 i St. Pölten) er en østerriksk håndballtrener. Han ledet klubben Hypo Niederösterreich i en årrekke, og har også trent det østerrikske damelandslaget.

Prokop var med på å grunnlegge Hypo Niederösterreich på 1970-tallet. Siden 1977 har Hypo vunnet alle østerrikske seriemesterskap. Gjennom 1980-tallet bygde Prokop laget opp til et av Europas beste, og Hypo har pr. 2009 åtte seire i EHF Champions League.

Prokop var gift med Liese Prokop fra 1965 frem til hennes død i 2006.

## Utestengelse
Prokop har vært kjent som en kontroversiell og temperamentsfull trener. 29. oktober 2009 overtrådte han alle fair play-regler i sportens verden, da han i en EHF Champions League kamp mot Metz Handball sju sekunder før slutt på stillingen 27-27 gikk inn på banen og stoppet en fransk spiller på vei mot mål. Deretter forlot han smilende banen igjen; i etterfølgende intervjuer unnskyldte han ikke overfallet, men kalte det «taktisk smart». 3. november var han kommet på andre tanker og meddelte at han trådte tilbake som trener og ville oppsøke psykolog.
Den 4. november 2009 idømte det europeiske håndballforbundet Prokop tre års karantene fra all håndball, og han ble utestengt på livstid fra alt politisk og organisatorisk arbeid med håndball internasjonalt. Han fikk en personlig bot på 45&nbsp;000 euro, Hypo Niederösterreich ble fratatt det ene poenget og ble ilagt en bot på 30&nbsp;000 euro. Både Prokop og Hypo Niederösterreich anket dommen inn for EHFs appelldomstol som lempet betydelig på straffen: Utestengelsen fra alle håndballaktiviteter er redusert til ett år regnet fra 4. november 2009; den personlige boten er redusert til 10&nbsp;000 euro og boten til Hypo Niederösterreich frafalles.

## Referanser
Kleivklyver’n

**Kleivklyver’n** er et motbakkeløp i Hole som arrangeres av *Unibind Sport*. Løpet ble første gang arrangert i 1999, men ble lagt ned etter løpet i 2002 pga. lav interesse. Tradisjonen ble gjenopptatt i 2008 som følge av den økende nasjonale interessen for motbakkeløp. Mange toppidrettsutøvere har stilt til start i konkurransene.

Løypa starter ved Sundvolden Hotel på ca. 75 meters høyde, og har målgang ved Kleivstua på 372 meter. Løypa er 2&nbsp;km lang og følger Den bergenske kongevei gjennom Krokkleiva.

## Vinnere

## Eksterne lenker
*
Edna Hughes

**Edna Tildesley Hughes** senere **Redwood** (født 1. august 1916, død 17. november 1990) var en britisk svømmer som deltok i de olympiske leker 1932 i Los Angeles og 1936 i Berlin.

Hughes vant en olympisk bronsemedalje i svømming under Svømming under Sommer-OL 1932 i Los Angeles. Hun var med på det britiske laget som kom på tredjeplass på 4 x 100 meter fri for damer, bak USA og Nederland. De andre på laget var Elizabeth Davies, Joyce Cooper og Helen Varcoe.

## OL-medaljer
* 1932  Los Angeles -  Bronse i svømming damer, 4 x 100 meter fri  Storbritannia.

## Eksterne lenker
*
Dolgijøya

**Dolgijøya** (russisk: остров До́лгий &ndash; *Ostrov Dolgij*) er ei øy i Petsjorahavet, nordvest for Khajpudyrbukta. Administrativt er den en del av Nenetsk autonome okrug.

Øya er lang og smal, 38&nbsp;km lang, og i snitt 2,8&nbsp;km bred, og den strekker seg fra nordvest til sørøst. Ved begge endene ligger flere mindre øyer, Matvejevøya og Goletsøya i nord og Bolsjoj Zelenets og Malyj Zelenets i sør, som alle ligger på den samme undersjøiske strukturen som Dolgijøya. Sørspissen av Dolgijøya ligger bare 12&nbsp;km fra fastlandet. 

## Referanser
Valerie Davies

**Elizabeth Valerie Davies** senere **Latham** (født 29. juni 1912 i Cardiff,  død august 2001 i Newport) var en britisk svømmer som deltok i de olympiske leker 1932 i Los Angeles.

Davies vant to olympisk bronsemedaljer i svømming under OL 1932 i Los Angeles. Hun kom på tredjeplass på 100 meter bryst bak Eleanor Holm fra USA og australske Bonnie Mealing. Davies var også med på det britiske laget som kom på tredjeplass på 4 x 100 meter fri for damer, bak USA og Nederland. De andre på laget var Helen Varcoe, Joyce Cooper og Edna Hughes.

## Eksterne lenker
*
Joyce Cooper

**Margaret Joyce Cooper** senere **Badcock** (1909–2002) var en britisk svømmer som deltok i de olympiske leker 1928 i Amsterdam og 1932 i Los Angeles.

Cooper vant tre olympiske bronsemedaljer i svømming under Svømming under Sommer-OL 1932 i Los Angeles. Hun kom på tredjeplass både på 100 meter rygg og 100 meter fri. Hun var også med på det britiske laget som kom på tredjeplass på 4 x 100 meter fri for damer, bak USA og Nederland. De andre på laget var Helen Varcoe, Elizabeth Davies og Edna Hughes.

Fire år tidligere, under Sommer-OL 1928 i Amsterdam, vant hun en sølvmedalje sammen med Sarah Stewart, Irene Tanner og Ellen King på 4 x 100 meter fri for damer.

Hun var gift med roeren John Badcock som vant gull i firer uten styrmann under Sommer-OL 1932 i Los Angeles.

## Referanser


## Eksterne lenker
*
Else Jacobsen

**Else Agnes Ella Jacobsen** (født 31. mai 1911 i Ordrup, død 3. april 1965 i København) var en dansk svømmer som deltok i de olympiske leker 1928 i Amsterdam og 1932 i Los Angeles.

Jacobsen vant en olympisk bronsemedalje i svømming under Sommer-OL 1932 i Los Angeles. Hun kom på tredjeplass på 200 meter bryst for damer, bak Clare Dennis fra Australia og japanske Hideko Maehata.

## OL-medaljer
*  1932  Los Angeles -  Bronse i svømming, 200 meter bryst, damer  Danmark

## Eksterne lenker
*
Enrique V. Iglesias

**Enrique Valentín Iglesias García** (født 1931 i Arancedo, El Franco i Asturias, Spania) er en samfunnsøkonom og politiker fra Uruguay. Han var fra 1985 til 1988 utenriksminister i Uruguay.

Fra 1972 til 1985 var Iglesias generalsekretær i FNs økonomiske kommisjon for Latin-Amerika og Karibia. Fra 1998 til 2005 var han president i Den interamerikanske utviklingsbanken. Iglesias ble deretter generalsekretær for Det iberoamerikanske samarbeidssekretariatet. Han hadde denne posten fra 2005 til 2014.

Iglesias ble i 1982 tildelt Fyrsten av Asturias' pris for internasjonalt samarbeid.

## Referanser
Minna Wetlesen

**Annette Wilhelmine «Minna» Wetlesen** (født 18. januar 1821 i Drammen, død 14. mars 1891 i Asker) var en norsk husholdningslærer. Hun var en foregangskvinne for bondekvinnenes utdannelse.

## Privatliv
Minna ble født i Drammen til den danskfødte marineoffiseren og skipsføreren Ludvig Wilhelm Bülow (1790–1834) og Annette von Bülow. De bodde i Drammen inntil hennes far døde, da valgte moren å flytte tilbake til København. De hadde en stram økonomi slik at Minna også måtte hjelpe til. Hun laget kunsthåndarbeid som ble solgt.

Minna ville tilbake til Norge og tok sjansen da hun fikk mulighet til en guvernantepost. I Norge traff hun landbruksskolelærer  (17.9.1815–10.5.1890) som kom fra Abildsø gård. De giftet seg 22. mars 1845. 

## Landbrukskolen
Fredrik og broren Niels underviste på landbrukskolen som deres far, Jørgen von Zenthen Wetlesen (1787–1864), hadde opprettet. 1847 overtok Fredrik og Niels ansvaret for skolen og Minna hjalp til med å drive skolen. I 1864 overtok det offentlige landbrukskolen og flyttet denne til Ullensaker.

## Husmorskolen
17. mars 1865 startet Minna og Frederik *Husgjerningsskole for unge Piger hovedsagelig af Bondestanden*. Dette var Europas første husmorskole. Skolen lå på Abildsø, og i 2001 ble det satt opp en byste av henne på Abildsø skole.

## Referanser


## Eksterne lenker
* Minna Wetlesen i Store norske leksikon
* Minna Wetlesen i Norsk biografisk leksikon
* Minna Wetlesen - en foregangskvinne i Nasjonalbiblioteket
Eleanor Holm

**Eleanor Holm Whalen** (født 6. desember 1913 i Brooklyn i New York, død 31. januar 2004 i Miami) var en amerikansk svømmer som deltok i de olympiske leker 1928 i Amsterdam og 1932 i Los Angeles.

Holm ble olympisk mester i svømming under Sommer-OL 1932 i Los Angeles. Hun vant 100 meter ryggsvømming for damer foran Bonnie Mealing fra Australia og  britiske Elizabeth Davies.
  
## OL-medaljer
* 1932  Los Angeles -  **Gull** i svømming, 100 ryggsvømming, damer

## Referanser


## Eksterne lenker
* 
* 
*
Lokomotiv Oslo Fotballklubb

**Lokomotiv Oslo Fotballklubb** (stiftet 1998) er en fotballklubb på Oslo vest med hjemmebane på Frogner stadion. Klubbens første sesong var i 1999 og klubben har gradvis avansert i divisjonssystemet og har aldri rykket ned. Fotballklubben har i 2023 tre lag, et i 3. divisjon, et i 4. divisjon, et i 8. divisjon i Oslo Fotballkrets. Alle klubbens lag trener ved Norges Idrettshøgskole oppe ved Sognsvann.

## Tabellen

## Divisjonsutvikling

## Eksterne lenker
*
Franco Modigliani

**Franco Modigliani** (født 18. juni 1918 i Roma i Italia, død 25. september 2003 i Cambridge i Massachusetts) var en italiensk-amerikansk økonom ved *MIT Sloan School of Management* og *MIT Økonomiske institutt*. Han ble tildelt Sveriges Riksbanks pris i økonomisk vitenskap til minne om Alfred Nobel i 1985. 

## Liv og virke
### Bakgrunn
Modigliani ble født i Roma. Som 17-åring begynte han å lese jus ved universitetet i Roma. Han ble involvert i antifascistisk arbeid, og etter Benito Mussolinis innføring av antijødiske lover i 1938 forlot han Italia og slo seg i første omgang ned i Paris, der han giftet seg med Serena i 1939. Samme år vendte han kort tilbake til Italia for å motta sin universitetsgrad som doctor juris. 

Samme år flyttet familien til USA. 

### Økonom
I USA fikk han et stipendium til å studere økonomi. I 1942 begynte han å undervise i økonomi og statistikk ved Columbia University og Bard College. 

I 1944 skrev han sin Ph.D.-avhandling, hvis hovedinnhold ble trykket i det ledende tidsskrift *Econometrica* samme år som  «Liquidity Preference and the Theory of Interest and Money». I denne artikkel ble den keynesianske «revolusjon» som Keynes' tanker dengang ble betraktet som, integrert med den tradisjonelle (neo)klassiske økonomi. Dermed var artikkelen en viktig del av den neoklassiske syntese.

I 1946 ble Modigliani amerikansk statsborger. Han var ansatt ved forskjellige universiteter og institusjoner, før han i 1962 ble ansatt på MIT. Der ble han til sin død, fra 1970 med tittel som Institute Professor, som er spesiell for MIT.

#### Miller-Modigliani-teoremet
Sammen med Merton Miller, som fikk Nobelprisen fem år etter Modigliani, formulerte han i 1958 Modigliani–Miller-teoremet, et viktig resultat for å analysere en bedrifts kapitalstruktur. Teoremet viste at under visse antagelser er verdien av en virksomhet uavhengig av om den finansieres av egenkapital (ved utstedelse av aksjer) eller av fremmedkapital (ved låneopptak).

#### Livssyklushypotesen
Modigliani var også opphavsmann til livssyklushypotesen, som er et forsøk på å forklare oppsparingsnivået i et land. Modigliani mente at forbrukere vil forsøke å oppnå et stabilt forbruksnivå over sine liv (foreta forbruksutjevning). Det kan oppnås ved å spare opp i de år man arbeider, for å bruke av oppsparingen når man er gått i pensjon. Dette er senere blitt ett av de grunnleggende utgangspunkter for å forklare utviklingen i forbruk, inntekter og oppsparing og sammenhengen med demografiske forhold. 

## Bibliografi
* 
* 
* 
* 

## Referanser


## Eksterne lenker
* 
*
Kenneth Arrow

**Kenneth Joseph Arrow** (født 23. august 1921 i New York i USA, død 21. februar 2017 i Palo Alto) var en amerikansk økonom som i 1972 ble tildelt Sveriges Riksbanks pris i økonomisk vitenskap til minne om Alfred Nobel sammen med John Hicks. Han var da den  yngste personen som så langt hadde mottatt denne prisen.

I økonomi er han blitt vurdert som en av viktigste figurene innen klassisk økonomisk teori etter andre verdenskrig. Mange av hans tidligere hovedfagstudenter ble senere tildelt Nobels minnepris i økonomi. Arrows innvirkning på den økonomiske profesjonen har vært enorm og i mer enn femti år har han vært en av de mest innflytelsesrike av alle praktiserende økonomer. Han er også en av grunnleggerne av Det pavelige akademi for samfunnsvitenskap.

Sammen med Gerard Debreu (som vant Nobelprisen i økonomi i 1983) produserte Arrow de første bevisene for eksistensen av et marked for likevekt som ble gitt visse restriktive forutsetninger.

Han var en av mottakerne av National Medal of Science i 2004. Arrow ble tildelt medaljen for sine bidrag til forskning på problemet med å ta beslutninger ved hjelp av ufullkommen informasjon.

## Referanser


## Eksterne lenker
* 
*
Peter Meyn

**Peter Meyn** (født 8. april 1749, død 11. april 1808) var en dansk arkitekt fra København. 

Han studerte bygningskunst ved Det Kongelige Danske Kunstakademi i København med under professor C.F. Harsdorff. I 1771 ble Meyn utnevnt til kongelig hoffbyggmester og innledet sin karriere med å lede oppføringen av Christian VIs og Fredrik Vs gravkapell i Roskilde domkirke. 

I perioden 1777–1783 fordypet han seg i sine studier ved å foreta en utenlandsreise til Frankrike og Italia. Ved hjemkomsten fikk han ansettelse ved kunstakademiet der han etter en tid ble andre professor og ved Harsdorffs død første professor i bygningskunst.

Samtidig med ansettelsen som professor virket Meyn som statsarkitekt i København hvor han blant annet medvirket til oppføringen av småbygningene og de monumentale portene ved Rosenborg slott.
Han var også med i forbindelse med ombyggingen av Sorgenfri slott utenfor København. Meyns hovedverk anses å være Det Chirurgiske Akadamie i Bredgade. 

## Verker – utvalg
* Prosjekt til en kongelig militærskole for 100 offisersbarn (1768, store gullmedalje)
* Prosjekt til en Pont Triomphal (sendt til Kunstakademiet fra Paris 1779) 
* Prosjekt til et kirurgisk akademi (som forannevnte)
* Prosjekt til et offentligt bibliotek (1783, medlemsstykke, Kunstakademiet) 
* Rigsbanken ved Børsen, delvis etter Harsdorffs tegninger (1785–86, revet i 1870) 
* Det Chirurgiske Akadamie i Bredgade 
* Nyboders Hovedvagt, Gl. Vagt 6 (1787)
* Pakkhusbygning til Admiralgade (1795) 
* Tegninger og overslag til istandsettelse av Nikolaj kirke etter brannen 

## Referanser


## Eksterne lenker
* 
* Peter Meyn i DBL
Leonid Kantorovitsj

**Leonid Vitalijevitsj Kantorovitsj** (1912–1986) var en sovjetisk/russisk matematiker og økonom, mest kjent for sin teori og utvikling av teknikker for optimal fordeling av ressurser.

Han ble tildelt Sveriges Riksbanks pris i økonomisk vitenskap til minne om Alfred Nobel i 1975, og var den eneste vinneren av denne prisen som kom fra Sovjetunionen. Han fikk prisen sammen med Tjalling Koopmans «for deres bidrag til teorien om optimal fordeling av ressurser».

Kantorovitsj arbeidet for den sovjetiske regjeringen. Han fikk oppgaven med å optimalisere produksjonen innen kryssfiner-industrien. I 1939 kom han opp med en matematisk teknikk som nå er kjent som lineær programmering. Han forfattet flere bøker inkludert *The Mathematical Method of Production Planning and Organization* og *The Best Uses of Economic Resources*.

Da Leningrad ble beleiret under den andre verdenskrig, fikk Kantorovitsj ansvaret for sikkerheten til bilene som skulle levere mat til de som bodde i Leningrad. Han beregnet den optimale avstanden mellom bilene på isen. Dette var avhengig av tykkelsen på isen og temperaturen i lufta. For sin prestasjon og sitt mot ble Kantorovitsj dekorert med Medaljen for forsvaret av Leningrad.

## Biografi
Kantorovitsj ble født 19. januar 1912 i en russisk-jødisk familie i St. Petersburg. Faren hans var lege i St. Petersburg. I 1926 begynte han å studere ved universitetet i Leningrad. Han ble uteksaminert derfra fra matematikkfakultetet i 1930. I 1934 ble han en fullverdig professor.

## Referanser


## Eksterne lenker
Flyveblad

**Flyveblad**, **flygeblad** eller **løpeseddel** er et papirark med opplysende eller agiterende innhold, trykket i mange eksemplarer. Det må kunne distribueres raskt.

I nyere tid blir flyveblad brukt som reklame, som politisk propaganda, og som opplysning i forskjellige saker, ofte av lokale bevegelser og organisasjoner. Flyveblad med reklameinnhold blir også ofte distribuert via posten, mens det opprinnelige flyvebladet ble spredt for hånd.

Under andre verdenskrig benyttet motstandsbevegelsene flyveblad for å spre informasjon og oppfordre til samhold eller aksjoner. Flyveblad ble også sluppet fra fly over fiendtlige områder for å informere sivilbefolkningen eller fiendtlige soldater - ofte med oppfordring til sistnevnte om overgivelse. Flyveblad fra motstandsbevegelsen ble etter hvert til illegale aviser, med nummerering.

## Se også
*Pamflett
*Brosjyre
*Skillingstrykk

## Eksterne lenker
* Flyveblad fra den allierte overkommandoen til tyske soldater om hvordan de skulle forholde seg etter kapitulasjonen i 1945
Tjalling Koopmans

**Tjalling Charles Koopmans** (født 28. august 1910 i 's-Graveland i Nederland, død 26. februar 1985 i New Haven i Connecticut i USA) var en nederlandsk økonom. Han ble i 1975 tildelt Sveriges Riksbanks pris i økonomisk vitenskap til minne om Alfred Nobel sammen med Leonid Kantorovich for deres bidrag til feltet ressursfordeling, spesielt for deres teori angående optimal bruk av ressurser. .

Koopmans flyttet til USA i 1940. Der arbeidet han for en stund for en etat i Washington D.C.. Etter en stund reiste han til Chicago hvor han ble en del av forskningslaben ved *Cowles Commission for Research in Economics* som var tilknyttet University of Chicago. I 1946 ble han amerikansk statsborger i USA. I 1955 beynte han som professor ved Yale University der han jobbet med optimal vekst og aktivitetsanalyse. 

Koopmans' tidlige arbeid med Hartree&ndash;Fock&ndash;teorien er assosiert til Koopmans' teorem, som er velkjent innen kvantekjemi. Koopmans ble tildelt Nobelprisen (sammen med Leonid Kantorovich) for hans bidrag til feltet om ressursfordeling, spesielt teorien om optimal bruk av ressurser. Arbeidet som førte til tildelingen fokuserte på aktivitetsanalyser, studiet av samspillet mellom «input» og «output» i produksjonen og forholdet mellom økonomisk effektivitet og pris.

## Referanser


## Eksterne lenker
Høyenergipartikler

**Høyenergipartikler** er en fellesbetegnelse for høyhastighets ioniserte partikler som skapes under ekstreme forhold på f.eks. sola. Det kan være rester av en plasmastrøm som eksploderer ut i en stråle med plasma. Den blir raskt innhentet av solas tyngdekraft og danner en høy bue kjent som en solerupsjon. Buen er vanligvis så høy at man kunne puttet jorda inn og allikevel ha masse plass på begge sider. Høyenergipartiklenene er restene erupsjonen som ikke ble fanget av solas tyngdekraft. Sola sender ut ioniserte partikler mot jorda med hastigheter nær lysets. De fleste blir avledet av jordas magnetosfære, men rundt polene er magnetfeltet lavt og partiklene kolliderer med partikler i stratosfæren og danner det kjente *[[Aurora polaris|aurora borealis]]* og *[[aurora australis]]* (nord-lys og sør-lys). 
Uten magnetosfæren ville partiklene revet vekk atmosfæren vår. Høyenergipartikler består hovedsakelig av hydrogenkjerner som kastes ut fra sola gjennom solerupsjoner.
Bohumil Durdis

**Bohumil Durdis** (født 1. mars  1903, død 16. mars 1983) var en tsjekkoslovakisk vektløfter som deltok i de olympiske leker  1924 i Paris.

Durdis vant en olympisk bronsemedalje i vektløfting under OL 1924 i Paris. Han kom på tredjeplass i den nest letteste klassen, lettvekt opp til 67,5 kg som ble avviklet 22. juli 1924. Det var totalt fem vektklasser samme som under foregående OL i Antwerpen. Durdis løftet sammenlagt 425,0 kilo, 15,0 kilo mindre enn gullvinneren Edmond Decottignies fra Frankrike og 2,5 kilo mindre enn Anton Zwerina fra Ungarn. Det var 22 utøvere fra 12 nasjoner i lettvektklassen. 

## OL-medaljer
* 1924  Paris -  Sølv i vektløfting, lettvekt

## Referanser


## Eksterne lenker
*
Andreas William Restorff

**Andreas William Restorff** (født 5. mars 1846 i Tórshavn, død 25. mars 1898) var en færøysk forretningsmann. Han arvet foretaket Restorffs Bryggjarí fra sin far, den dansk-tyske immigranten Martin Christian Restorff. En av Andreas William Restorffs sønner, Frants Restorff, etablerte seg som baker, mens den eldste av sønnene senere overtok Restorffs Bryggjarí.

Restorff satt på Lagtinget for Suðurstreymoy fra 1889 til 1892.

## Kilder
* *Løgtingið 150 – Hátíðarrit*, bind 2 (2002), s. 345. (PDF )
Frants Restorff

**Frants Restorff** (født 1871 i Tórshavn, død 1933) var en færøysk baker og forretningsmann. Han var sønn av kjøpmannen Andreas William Restorff. I 1886 dro Frants Restorff til København for å gå i lære som baker. I 1902 åpnet han sitt første bakeri i hjemmet sitt i Sigmundargøta i Tórshavn, og i 1906 åpnet han bakeriet på hjørnet mellom Sverrisgøta og Tórsgøta, *Restorffs Bakarí*. 

På selve hjørnet lå salgsboden, og i kjelleren i huset bak lå bakeriet. Restorff jobbet selv som baker på bakeriet ved siden av rollen som innehaver. Bakeriet etablerte seg som en av Tórshavns viktigste bedrifter, og gjorde Restorff til en av byens mest betydningsfulle forretningsmenn. Bakeriet gikk videre i familiens eie etter Restorffs død i 1933, og ble nedlagt sommeren 2006.

## Eksterne lenker
* Restorff's bakarí på *torshavn100.fo*
Harald Tammer

**Harald Tammer** (født 9. januar 1899 i Tallinn, død 6. juni 1942 konsentrasjonsleir i Nizjnij Novgorod oblast) var en estisk sportsutøver som deltok i de olympiske leker 1920 i Antwerpen, 1924 i Paris og 1928 i Amsterdam.

Tammer vant en olympisk bronsemedalje i vektløfting under OL 1924 i Paris. Han kom på tredjeplass i den tyngste klassen, tungvekt over 82,5 kg. Det var totalt fem vektklasser samme som under foregående OL i Antwerpen. Tammer løftet sammenlagt 497,5 kilo, 20,0 kilo mindre enn gullvinneren Giuseppe Tonani fra Italia og 17,5 mindre enn Franz Aigner fra Østerrike som ble nummer to.

Tammer kom på sjetteplass i kulestøt under Sommer-OL 1920 i Antwerpen og under Sommer-OL 1924 i Paris kom han på trettene plass i kulestøt.

## OL-medaljer
* 1924  Paris -  Bronse i vektløfting, tungvekt  Estland.

## Referanser


## Eksterne lenker
*
Rettferdighetspartiet

**Rettferdighetspartiet** er et norsk politisk parti som ble stiftet 8. mars 1997. Det stilte til valg i Oslo ved stortingsvalget  1997 og 2001. Det stilte også til valg ved kommune- og fylkestingsvalget 2003. Leder og listetopp var taxisjåfør Ove Andre Johansen.

I 1997 fikk partiet 281 stemmer, hvilket utgjorde 0,1 % av stemmene i Oslo. Ved valget i 2001 fikk det kun 138 stemmer, eller 0,15 % av stemmene i Oslo.

Partiet er aldri representert på Stortinget og heller ikke i bystyret i Oslo ved lokalvalgene i 2003.

## Partiprogram
Rettferdighetspartiet vil legge alle ideologier døde og heller lage politiske programmer som er bygd på rettferdighetsprinsipper for hvordan menneskeheten og miljøet skal klare seg på best mulig måte. Partiet vil at det legges mer vekt på å utvikle gode lover og regler, som kan styre og regulere verden nasjonalt og internasjonalt. 

Partiet hevder at de gamle ideologiene heller skapte flere problemer, eller i det minste bidrar til å forverre eksisterende problemer som fattigdom, sult, forurensning, kriger med mer.
Martin Christian Restorff

**Martin Christian Restorff** (født 26. juni 1816 i København, død 24. juli 1897 i Tórshavn) var en dansk baker, konditor og kjøpmann.

Han var av tysk avstamning, og var konditor i fødebyen København før han dro til Færøyene i 1848. På Færøyene opprettet han et bakeri og konditori i Tórshavn. Restorff var tilhenger av frihandel, og da monopolhandelen ble opphevet på Færøyene i 1856, opprettet han en forretning som avløsning for denne. I de neste 50 årene ble dette Færøyenes viktigste forretning, og drev allsidig import og eksport. Forretningen fikk etterhvert 30–40 filialer i bygdene i øyriket. M.C. Restorff etablerte også et bryggeri, Restorffs Bryggjarí. Dette bryggeriet gikk i arv i hans etterslekt frem til 2007.

Blant befolkningen i Tórshavn var M.C. Restorff kjent som *Gamli Restorff*, og ble en folkekjær skikkelse blant byens arbeiderklasse, som Restorff drev et suppekjøkken for. På Restorffs 80-årsdag i 1896 ble han hedret av Tórshavn kommunestyre, som utnevnte ham til æresborger.

M.C. Restorff var far til kjøpmann Andreas William Restorff, farfar til baker Frants Restorff og oldefar til forfatter William Heinesen.

## Referanser
Elers’ Kollegium

**Elers' Kollegium** er et kollegium i den middelalderske del av København og det har adresse Store Kannikestræde 9. Kollegiet huser 20 studenter fra Københavns Universitet eller Danmarks Tekniske Universitet. Kollegiet er delvis administrert av København Universitet, og bare studenter som har studert i  minst 2 år, kommer i betraktning.

Elers' Kollegium er kjent for å være stedet hvor Henrik Steffens holdt sine foredrag om filosofi og poesi i 1802 til 1803. Disse foredragene er tillagt stor betydning som starten på Den danske gullalder.

## Historie
Jørgen Elers var etatsråd og levde 1647-1692.
Han og ektefellen hadde mistet de tre barna sine; et mens det enda var barn. Under katastrofebrannen på Sophie Amalienborg i april 1689 mistet de de to siste. 

29. november 1691 bestemte Elers seg derfor for å utstede retningslinjer for et kollegium som skulle opprettes etter hans og ektefellens død. Kollegiet fikk navnet *Collegium Elersianum*. Ektefellen levde til september 1700 og da tok man fatt på opprettelsen av kollegiet. Selve bygningen ble oppført i 1702-05. Dessverre fikk det ikke stå lenge ettersom det ble herjet av brann under bybrannen i 1728. Kun to små hus er bevart av det opprinnelige. 

Kollegiet ble bygget opp igjen under arkitekt J.C. Kriegers ledelse og han klarte å gjenskape det ytre slik det opprinnelig hadde vært. Bygningen er fredet.

## Referanser


## Eksterne lenker
*  Kollegiets offisielle hjemmeside
Daniel Wass

**Daniel Wass** (født 1989) er en dansk fotballspiller som spiller for .

Han har spilt en rekke ungdomslandslagskamper for Danmark.

Han ble nominert til årets fotballtalent i 2008, og spilte de fleste kampene for Brøndby i 2008. Debuten i Brøndby skjedde den 21. august 2007.

## Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet fra 35 til 27.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Daniel Wass på altomfotball.no
Luffe

**Luffer** er omdannede lemmer hos landlevende virveldyr, som har vendt tilbake til et liv i havet. Hos hvaler kalles de også sveiver. De tilsvarer delvis finner hos fiskene.

Hos nålevende dyr finnes luffer hos hvaler, seler, sjøkyr, pingviner og havskilpadder. Også mange utdødde dyr har hatt luffer, blant annet fiskeøgler, svaneøgler og mosasaurer.

## Eksterne lenker
*
Bianca Ambrosetti

**Bianca Ambrosetti** (født 1. mars 1914 i Pavia, død 30. mai 1929) var en italiensk sportsutøver som deltok i de olympiske leker 1928 i Amsterdam.
 
Ambrosetti vant en olympisk sølvmedalje i turn under sommer-OL 1928 i Amsterdam. Hun var med på det italienske laget som kom på andreplass, bak Nederland, i lagkonkurransen i mangekamp for damer.

## OL-medaljer
* 1928  Amsterdam -  Sølv i turn, mangekamp damer lagkonkurranse  Italia

## Referanser


## Eksterne lenker
*
Conductor Anchor Node

**Conductor Anchor Node** (**CAN**) er et sugeankerlignende fundamentelement som designes og bygges ut fra sjøbunnssedimentene på feltet.  Det består av en conductor (rørforing) som enten slås ned med en pælehammer eller den kan jettes ned med rigg.  

CAN er designet for å bære alle brønnlaster, også vekten av de nye, tunge utblåsingssikrings-utstyrspakkene (BOP) på de nye dypvannsriggene. BOP-utstyr veier i dag ca. 250 tonn, som kobles til brønnen og skal balanseres på toppen av en 30" rørforing. De nye 6.-generasjonsriggene har BOP-pakker som veier 350-400 tonn.

I tillegg til å kunne bære alle brønnlastene, kan CAN ta BOP og produksjonstrelastene med god margin og har høyere utmattingskapasitet.
Kiddus I

**Kiddus I** (født **Frank Dowding** i desember 1954 i Saint Mary Parish på Jamaica) er en roots reggaeartist. Kiddus I er kanskje mest kjent for sin birolle i den jamaicanske spillefilmen Rockers, hvor han opptrer med sangen "Graduation In Zion" med bla Robbie Shakespeare på bass og Earl "Chinna" Smith på gitar. 

Frank Dowding tok navnet Kiddus, som betyr "Den velsignede" på Etiopias gamle og offisielle språk amharisk, da han begynte å opptre som artist. I 1971 grunnla Kiddus I et Rastafarisamfunn og -senter midt i Kingston mellom overklassens del av byen, Uptown, og Kingstons getthoer, Downtown. Dette ble et symbol på rastafarienes kamp mot klassesamfunnet. 

Kiddus I var med i gruppa "Ras Michaels Sons Of Negus" fra 1971 til 1978, hvor han var vokalist og spilte perkusjon. Kiddus I utgav flere singler på egen hånd ved siden av. I 1972 spilte han inn flere låter hos Joe Gibbs Studio med Aston "Familyman" Barrett. Men det var noen år senere at Kiddus I kom med singelen "Security In The Streets" som var innspilt hos Lee "Scratch" Perry. Dette var en av de første reggaesangene som ba Kingstons rivaliserende gjenger slutte fred til befolkningens beste. 

Etter 1970-tallet var det lenge stille fra Kiddus I, helt fram til 2005 da han kom med albumet "Inna De Yard". 

## Eksterne lenker
* 
*
CAN

**CAN** kan sikte til:
* Controller Area Network eller CAN-buss
* Conductor Anchor Node
* Landskoder for Canada:
** ISO 3166-1 alfa-3-kode
** IOK-landskode (Canada under OL)
* IATA-flyplasskoden til Guangzhou Baiyun internasjonale lufthavn i Kina
Insomnia (Faithless)

**Insomnia** er en sang laget av Faithless og utgitt i november 1995.

Bandet har uttrykt misnøye med at elementer av denne sangen ble brukt om igjen av Sash! i singelen *[[Encore Une Fois]]*.

Den norske elektronikamusikeren Biosphere har hevdet at Faithless samplet basslinja fra hans single *Novelty Waves*, men da de endret en note fikk han aldri royalty for det.

## Referanser
Raudvatnet opp

**Raudvatnet opp** er et motbakkeløp i Samnanger som arrangeres av Samnanger IL. Løpet ble første gang arrangert i 2008.

Løypa starter på Raunekleiva på 105 meters høyde, og har målgang ved Raudvatnet på 530 meter. Løypa er 4 km lang.

## Vinnere

## Eksterne lenker
* 
* Omtale på kondis.no
Gøtuvík

**Gøtuvík** (dansk: *Gøtevig*) er bukt på østsiden av Eysturoy på Færøyene som har innløp mellom Gøtunes i nord og Mjóvanes i sør. Avstanden fra Gøtunes og inn er bare om lag 6 kilometer, mens på sørsiden er lengden 11&nbsp;km.

Bukta er omgitt av fjell på nord- og sørsiden og bebyggelsen er samlet i de tre bygdene Norðragøta, Gøtugjógv og Syðrugøta i bunnen. Det ligger flere anlegg for fiskeoppdrett i bukta.

## Referanser
Creuna

**Creuna AS** er et norsk kommunikasjonsselskap. Selskapet har til sammen fem kontorer med til sammen nærmere 300 medarbeidere i Norge, Sverige og Danmark, hvorav 85 holder til på Skøyen i Oslo.
## Tjenesteområder
Blant Creunas tjenesteområder er merkevarebygging, markedsføring, kommunikasjon, e-handel, brukeropplevelse, søkemotormarkedsføring og webanalyse.

## Historie
Creuna ble etablert i 1997. I 2002 etablerte Creuna seg i Sverige under navnet Creuna AB, og selskapet var en videreføring av Razorfish Sverige AB.

I 2008 fusjonerte Creuna Norge med kommunikasjonsselskapet Cobra.

## Eiere
* Atlantis Vest A/S; 49 %
* Enheter assosiert med Atlantis Vest A/S; 27 % 
* Ledelse; 15 %
* Andre aksjonærer; 9 %

## Referanser


## Eksterne lenker
* Creuna AS
Faces of Death

***Faces of Death*** er Bone Thugs-n-Harmonys første album. Det ble utgitt i 1993.

## Sporliste
#«Flow Motion»
#«Everyday Thang»
#«Intro (Faces of Death)»
#«Def Dick»
#«Sons of Assassins»
#«Hell Sent»
#«#1 Assassin (med Layzie Bone)»
#«We Be Fiendin'»
#«Bless Da 40 Oz.»
#«Gangsta Attitude»

## Kilder
* 

## Eksterne lenker
*
Creepin on ah Come Up

***Creepin on ah Come Up*** er Bone Thugs-n-Harmonys andre album utgitt i 1994. Albumet blir likevel regnet som det første, ettersom det er det første albumet gruppen gav ut på Eazy-Es Ruthless Records. Albumet har en gjesteopptreden fra Eazy-E og inneholder også produksjon fra N.W.A.s «superprodusent» DJ Yella.

## Sporliste
#«Intro» (med Eazy-E)
#«Mr. Ouija»
#«Thuggish Ruggish Bone» (med Shatasha Williams)
#«No Surrender»
#«Down Foe My Thang»
#«Creepin on ah Come Up»
#«Foe Tha Love of $» (med Eazy-E)
#«Moe Cheese» (med DJ Yella)

## Eksterne lenker
*
Mount Adam

**Mount Adam** (spansk: *Monte Independencia*, *Monte Beaufort*) er et fjell på Vest-Falkland. Med sine 698 meter over havet er det Falklandsøyenes nest høyeste fjell, Mount Usborne er høyest med 705 moh. Nord for fjellet ligger bosetningen Hill Cove.

Botnformasjoner kan ses på Mount Adam, som resultat av lokale breer under siste istid på fjelltopper over cirka 600 meter.

## Referanser
Pumping Iron

***Pumping Iron*** er en amerikansk sportsrelatert dokumentarfilm fra 1977 regissert og produsert av George Butler og Robert Fiore. Filmen skildrer et kroppsbyggermiljø og deres forberedelser til kroppsbyggerkonkurransen Mr. Olympia. Filmens hovedfokus er på utøvere som Arnold Schwarzenegger, Lou Ferrigno og Franco Columbu. Schwarzenegger vant konkurransen. Dette var hans sjette seier i Mr. Olympia. Dokumentaren bidro til å gjøre ham kjent og samme år utgav han boka «The education of a bodybuilder» - en selvbiografisk oppskrift på hvordan en kropp pumpes opp til det ekstreme. 

## Om filmen
Det har blitt antatt at Schwarzenegger hadde mentale styrkefordeler som han brukte for å bryte ned sine konkurrenter mentalt under konkurransen. I dokumentarfilmen finnes flere eksempler på Schwarzeneggers «nådeløse framferd» - et av de grelleste er sekvensene der han regelrett psyker ut giganten Lou Ferrigno under Mr. Olympia-konkurransen i Pretoria i Sør-Afrika. Han antyder for eksempel at Ferrigno har bommet på formkurven. Ferrigno ble sittende med munnen full av frokost, ute av stand til å komme opp med et svar, mens Schwarzenegger fortsetter med å fortelle om hvordan han allerede, dager før konkurransen, har ringt hjem til mora for å fortelle henne at han vant. Ifølge Schwarzenegger var denne hendelsen og flere andre dramatisert av aktørene selv i den hensikt å gjøre filmen mer interessant. Det var heller ikke tilfellet at Schwarzenegger uteble fra farens begravelse på grunn av at han skulle forberede seg til konkurranse.

Det meste av filmen ble innspilt på Gold's Gym i California. Deler av handlingen ble dramatisert av aktørene selv.

Dokumentaren antas å ha gjort kroppsbygging kjent. Før 1977 var denne aktiviteten mer subkultur-preget.

Filmen ble i 1978 tildelt en Kansas City Film Critics Circle Awards for beste dokumentar.

## I rollene
* Arnold Schwarzenegger
* Roger Callard
* Franco Columbu
* Lou Ferrigno
* Matty Ferrigno
* Victoria Ferrigno
* Mike Katz
* Serge Nubret
* Patrick Reynolds
* Robby Robinson

## Referanser


## Eksterne lenker
*
Peter Gilmore

**Peter Gilmore** (født 25. august 1931 i Leipzig i Tyskland, død 3. februar 2013 i London) var en britisk skuespiller. Han er kjent for rollen som skipsreder *James Onedin* i den britiske TV-serien *[[Onedinlinjen]]* (1971&ndash;1980).

## Biografi
Gilmores familie flyttet til England da han var seks år. Han droppet ut av skolen som fjortenåring for å bli skuespiller.

Han ble relegert fra Royal Academy of Dramatic Art. Et opphold i hæren ledet til oppdagelsen av at han hadde talent for å synge. Etter at han ble dimittert ble han medlem av sanggruppen The George Mitchell Singers.

Han fikk en viss suksess i reklamefilmer, noe som resulterte i små biroller i elleve av de populære Carry On-filmene.

Han spilte dr. Kitaj, et av dr. Phibes drapsofre i spillefilmen *[[Dr. Phibes]]* (*The Abominable Dr. Phibes*) med Vincent Price i tittelrollen i 1971.

Gilmore spilte også heltehovedrollen i spillefilmen *[[Warlords of Atlantis]]* fra 1978.

Han har medvirket som gjesteskuespiller i flere britiske TV-serier, som blant annet *[[Gullguttene]]* og gjesteopptreden i en episode av *[[Med hjartet på rette staden]]* i sesong åtte der han spilte dyrlege Josh Roberts.

Gilmore har også spilt teater, både på scene og i radio.

Gilmore besøkte Larvik i 1986 i anledning Cutty Sark Tall Ships Race i regi av avisen *[[Vestfold Ukerevy]]* i forbindelse med reklamestunt for avisens annonsører.

Hans første ekteskap var med Una Stubbs (1959–1968). Andre ekteskap var med Jan Waters. I 1987 giftet han seg for tredje gang, denne gang med Anne Stallybrass som spilte hans første hustru i *Onedinlinjen*. Han hadde da bodd sammen med henne i ti år.

## Referanser


## Eksterne lenker
* 
* Anne Stallybrass and Peter Gilmore
Back with the Thugz

***Back with the Thugz*** er det første albumet av to «Hi Power Ent»–album som Bizzy Bone slapp ut i 2009. Albumet har gjesteartister som Mr. Capone-E, Bad Azz og Snoop Dogg.

## Sporliste
#«Bone Unity Report»
#«Back with the Thugz» (med Samantha Latino)
#«Shooting at Me» (med Mr. Capone-E)
#«Race Against Time» (med Bad Azz)
#«The Process (skit)»
#«I Wanna Sing»
#«On That Natural High» 
#«That's Why Thugs Never Cry» (med Samantha Latino)
#«Let's Get High» (med Snoop Dogg, Malow Mac & Miss Lady Pinks)
#«Jockin' Bizzy (skit)»
#«Women Keep Watching Us»
#«End of This World '2012'»
#«Is There Anything Left 2 Deal With»
#«Bone Thug Boyz (Bonusspor)» (med Krayzie Bone, Layzie Bone & Wish Bone)
#«Ready for Anything (Bonusspor)» (med Southern Kappin' Soldiers)
#«Outro»

## Eksterne lenker
A Song for You (Bizzy Bone-album)

:*Se også musikkalbumet fra The Carpenters: [[A Song for You (Carpenters-album)]].*
***A Song for You*** er et musikkalbum fra Bizzy Bone, som med dette gjorde comeback etter over fem år med undergrunnsarbeid. Han signerte en tre-albumsavtale med plateselskapet After Platinum Records og *A Song for You* er det første av disse. Albumet har med gjesteartister som Jim Jones, Good Charlotte, Twista og DMX.

## Sporliste
#«Prelude» (med DMX & Chris Notez)
#«A Song for You» (med DMX & Chris Notez)
#«I'm the One» (med Good Charlotte)
#«Muddy Waters»
#«Money» (med Twista)
#«What Have I Learned»
#«Mercy Mary»
#«I Truly Belive»
#«Ballin'» (med Jim Jones)
#«I Need You» (med Chris Notez)
#«Hard Times» (med Chris Notez)
#«Memories»
#«Real (Freestyle)» (med Chris Notez)
#«Crossroads (Outro)»

## Kilder
* 

## Eksterne lenker
*
Mesnaelva Opp

**Mesnaelva Opp** er et motbakkeløp i Lillehammer som arrangeres av Litrim. Løpet ble første gang arrangert i 2008.

Løypa starter ved *Strandtorget* i Lillehammer på 130 meters høyde, og har målgang på toppen av *Kanten Kro* ved Lysgårdsbakkene på 490 meter. Løypa er 3,6&nbsp;km lang og følger veien langs Mesnaelva før den svinger av mot hoppbakkene de siste hundre meterne.

## Vinnere

## Eksterne lenker
*
Back with the Thugz Part 2

***Back with the Thugz Part 2*** er et musikkalbum av Bizzy Bone, og hans andre «Hi Power Ent»–album som ble utgitt i 2009, hvor det første var *[[Back with the Thugz]]*.

## Sporliste
#«Back with the Thugz (Part Two)»
#«Empty Out My Clip» (med Mr. Capone-E)
#«Put Yo Hands Up»
#«Dedicated»
#«I Know»
#«On the Inside»
#«Dealing with a Thug» (med Mr. Capone-E)
#«Breath of Bizzy (skit)»
#«Fire, Fire, Fire»
#«I Demand Much Respect»
#«Look Into My Eyes»
#«Not Scary» (med Mr. Criminal)
#«Automatic Glock»
#«Getcha Money»
#«Always Be With You» (med «Hazardous»)
#«Outro»

## Kilder
*
Kjølaberget opp

**Kjølaberget opp** er et motbakkeløp i Åsnes som arrangeres av Kjellmyra Idrettslag. Løpet ble første gang arrangert i 2009.

Løypa starter på Flisa på 188 meters høyde, og har målgang på toppen av Kjølaberget på 434 meter. Løypa er 2,5&nbsp;km lang.

## Vinnere

## Eksterne lenker
*
Walter Hofer

**Walter Hofer** (født 25. februar 1955 i Seeboden, Østerrike) er en tidligere sjef for skihopping og kombinert (*Head of Ski Jumping & Nordic Combined*) samt renndirektør for skihopping i det internasjonale skiforbundet (FIS). Som renndirektør har han hatt hovedansvaret for at konkurransene blir gjennomført i samsvar med FIS' regler og retningslinjer, og han har også hatt en viktig rolle under planleggingen av verdenscupen og eventuelle regelendringer.

Hofer har aldri selv vært aktiv skihopper. I ungdomsårene spilte han fotball for hjemstedsklubben SV Seeboden, før han i perioden 1976–1982 var en del av trenerteamet i SV Spittal/Drau, som massør og trener. På denne tiden tok han handelsskole og massørutdannelse, og jobbet i administrasjonen for den østerrikske jernbanen, ÖBB. Fra 1982 var han massør og deretter kondisjonstrener i det østerrikske skiforbundet. I 1988 ble han assistenttrener for det tyske hopplandslaget, under hovedtrener Rudi Tusch.

Innen han i 1992 ble ansatt i FIS i en da nyopprettet stilling som koordinator/renndirektør for hopp, hadde han fullført en doktorgrad i treningsmetodikk i skihopping. I 2008 ble han også sjef for kombinert.

Hofer ble i 2012 etterfulgt av Lasse Ottesen som renndirektør i kombinert, og som renndirektør i hopp ble han i 2020 etterfulgt av italienske Sandro Pertile.

Walter Hofer er gift og har to døtre.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 s. 414
* Munzinger-Archiv: Walter Hofer
* Sportsplanet.at: "Promi-Chat" mit dem FIS Renndirektor Walter Hofer am 28.07.2006

## Eksterne lenker
*
Bardenas Reales

**Bardenas Reales** er en halvørken i Navarra i Spania med vegetasjon og erosjonsdanna steinformasjonar som er unike i Europa. Den strekker seg over 420  km² og den mest kjente formasjonen i landskapet er *Castildetierra*.

I 1999 ble Bardenas Reales en nasjonalpark etter at mange turister kom hit på 1990-tallet. I 2000 ble den også erklært et biosfærereservat av UNESCO.

Siden 1991 har det spanske flyvåpenet hatt en base i Bardenas Reales.

## Referanser


## Eksterne lenker

* Bardenas Reales
* Bardenas Reales (Spansk) 
* Bardenas Reales (fransk)
Błędówørkenen

**Błędówørkenen** (polsk *Pustynia Błędowska*) er en ørken mellom Błędów (en del av Dąbrowa Górnicza i Øvre Schlesiske Metropolforeining) og landsbyen Klucze i Polen. Ørkenen ligger hovedsakelig i Det schlesiske høylandet i Schlesiske voivodskap og har et areal på 32 km².

Bledowørkenen er den største samlingen av sand i Sentral-Europa som ikke ligger ved sjøen. Sanden kom hit som følge av smeltende isbreer i den siste istiden. Ørkenlandskapet begynte å utvikle seg i middelalderen som følge av gruvedrift etter sølv, sink og kull. På grunn av sanden, som i snitt dekker et 40 meter tjukt lag, noen steder opp mot 70 meter, blir området raskt drenert for vann som trekker dypt ned i sanden. De siste årene har ørkenen begynt å krympe. 

Under den andre verdenskrigen benyttet det tyske Afrikakorpset området for trening og for å teste utstyr før det ble sendt til Afrika.

## Eksterne lenker
* 
* Błędówørkenen (på polsk) med bildegalleri
* Polsk Sahara
Deliblatska Peščara

**Deliblatska Peščara** (serbisk: Делиблатска Пешчара) er et stort sandområde i fylket Južni Banat i den autonome provinsen Vojvodina i Serbia. Det ligger sør i Banat. Sandområdet er kalt opp etter landsbyen Deliblato i kommunen Kovin.

Deliblatska Peščara er det største sandområdet i Europa og var en gang en del av en stor førhistorisk ørken, som oppstod da Det pannoniske havet trakk seg tilbake. Det strekker seg mellom Donau, de sørvestlige skråningene av Karpatene og elven Timiş og omfatter 30 000 hektar. Reservatet frembyr et øde sanddynelandskap med en unik orografi, flora og fauna for Europa og kalles i Serbia gjerne for «Det europeiske Sahara». Ved begynnelsen av det nittende århundre ble sanddynene plantet med akasier og annen skog. I dag er mer enn halvparten av området skogbevokst og deler av det er sesongmessig jaktområde. Sandbergene går mer enn 200 meter over havet og det stadige fargespillet fra plantenes blomstring gjør sanddynene attraktive for besøkende. På grunn av skogene og omgivelsene er området erklært et spesielt naturreservat.

## Eksterne lenker
* 
* Galleri fra Deliblato sand hos www.wild-serbia.com
* Deliblatska Peščara
* Deliblatska Peščara
* Turisme potenial